Source: http://www.extraplus.sk/extraplus/vseobecne-obchodne-podmienky-vop
Timestamp: 2018-11-16 11:35:01+00:00
Document Index: 267112

Matched Legal Cases: ['§ 7', 'súd ', '§ 10', '§ 10', '§ 15', '§ 4']

Všeobecné obchodné podmienky (VOP) | Extraplus
Súhlasím so všeobecnými obchodnými podmienkami a so spracovaním osobných údajov používateľa/objednávateľa.
Všeobecné obchodné podmienky (VOP)online predplatného extraplus.sk
Spoločnosť Mayer media, s. r. o. so sídlom Hečkova 18, 831 05 Bratislava 34, IČO: 47667184, zapísaná v Obchodnom registri Obchodného súdu Bratislava I, Sro vložka č. 98185/B, DIČ: 2024062975, IČ DPH: SK2024062975, poskytuje predplatenú službu.
Zákazníkom Mayer medie, s. r. o. je každá osoba, ktorá zaplatí vydavateľovi poplatok za prístup k predplatenej službe.
Predplatenou službou (extraplus.sk) sa na účely týchto Všeobecných obchodných podmienok sa rozumie prístup do spoplatnených sekcií internetového portálu magazínu extraplus.sk, prevádzkovaného vydavateľstvom Mayer media, s. r. o., prostredníctvom online systému po zaplatení poplatku, a to pre jednu fyzickú osobu na strane zákazníka, cez maximálne tri zariadenia.
Systémom sa na účely týchto VOP rozumie integrovaný súbor informačných a komunikačných technológií umožňujúci zákazníkom po zaplatení poplatku prístup k predplatenej službe, pričom poskytovateľ garantuje jeho funkčnosť minimálne v rozsahu 95 %.
Poplatkom sa na účely týchto VOP rozumie finančná čiastka, ktorú prevádzkovateľovi zaplatí zákazník za prístup k predplatenej službe na stanovenú dobu, a to podľa aktuálnej ponuky vydavateľa Mayer media.
Zariadením sa na účely týchto VOP rozumie akýkoľvek technický prostriedok umožňujúci pripojenie k elektronickej sieti internet.
Po zaplatení poplatku sa na zákazníka vzťahujú tieto VOP a ich odsúhlasenie.
Tieto VOP upravujú vzájomné práva a povinnosti medzi poskytovateľom a zákazníkom.
Poplatok môže byť uhradený prostredníctvom platobnej karty, prípadne iným spôsobom, určeným poskytovateľom. Všetky ceny sú uvedené v platnej mene „euro“ vrátane DPH. Zaplatením prvého poplatku je zákazník zaregistrovaný v systéme vydavateľstva Mayer media, s. r. o.
Poplatok za prístup k predplatenej službe na ďalšie obdobie sa uhrádza formou pravidelných platieb spočívajúcich v automatickom odpísaní platby poplatku z účtu Zákazníka poskytovateľom, na základe predchádzajúceho súhlasu zákazníka, ktorý sa udeľuje odsúhlasením týchto VOP a v prípadoch, v ktorých to nie je technicky uskutočniteľné (napríklad v prípade voľby spôsobu platby bezhotovostným prevodným príkazom na účet poskytovateľa, formou pravidelných platieb zadávaných manuálne zákazníkom, prípadne formou trvalého príkazu zriadeného zákazníkom.
V prípade platby prostredníctvom platobnej metódy internetbankingu (TatraPay, SporoPay, VUB ePlatby, ČSOBpay a pod.) a Viamo nie je technicky možné zaplatiť predplatné na viac ako jedno predplatné obdobie. Preto ak si Zákazník zvolí tento spôsob platby, na v poradí ďalšie predplatné obdobie je nevyhnutné zadať zo strany zákazníka novú objednávku a vykonať platbu poplatku najneskôr v posledný deň aktuálneho predplatného obdobia.
Po zaplatení poplatku v súlade s týmito VOP a identifikácii poplatku poskytovateľom, zákazník získa prístup k predplatenej službe. Poskytovateľ má nárok na poplatok bez ohľadu na to, či zákazník skutočne využíval predplatenú službu.
Predplatená služby sa poskytujú na dobu neurčitú.
Predplatné sa automaticky obnovuje na ďalšie predplatné obdobia cez systém platby formou platobnej karty a zákazník odsúhlasením týchto VOP súhlasí s automatickým platením poplatku zo svojej platobnej karty bez potreby osobitnej autorizácie platby zo strany držiteľa platobnej karty.
Spôsob platby s automatickým obnovovaním predplatného môže zákazník zmeniť, resp. zrušiť, v nastaveniach Zákazníkovho konta na stránke extraplus.sk, vždy najneskôr 1 mesiac pred koncom aktuálneho predplatného obdobia. Ak zákazník zruší automatické obnovovanie predplatného v dobe kratšej ako 1 mesiac pred koncom aktuálneho predplatného obdobia, ukončuje sa poskytovanie služby ku koncu nasledujúceho predplatného obdobia.
Frekvencia sťahovania prostriedkov z karty/účtu zákazníka poskytovateľom je determinovaná predplatným obdobím (predplatená služba) - maximálna výška zúčtovanej transakcie je určená podľa dĺžky predplatného obdobia v ponuke poskytovateľa podľa výberu zákazníka. Zákazník zároveň berie na vedomie, že číslo platobnej karty poskytovateľ nebude uchovávať.
Zákazník, ktorý si zvolí spôsob platby, ktorý neumožňuje automatické platbu poplatku, sa zaväzuje zadávať platbu na ďalšie obdobia manuálne, prípadne zriadením trvalého príkazu, a v prípade platby prostredníctvom platobnej metódy internetbankingu aj zadaním novej objednávky. Aj tento spôsob platby je stanovený na dobu neurčitú a zákazník ho môže kedykoľvek zmeniť alebo zrušiť jednoduchým spôsobom neuhradenia poplatku na ďalšie predplatné obdobie, resp. aj nevystavením novej objednávky. Zrušením zákazník bez ďalšieho ukončuje poskytovanie služby ku koncu aktuálneho predplatného obdobia. Frekvencia úhrad zákazníka je determinovaná predplatným obdobím.
Odsúhlasením VOP a zvolením príslušného spôsobu platby zákazník berie na vedomie a výslovne súhlasí s automatickým obnovovaním predplatenej služby na obdobie uvedené pri objednaní predplatenej služby za poplatok určený poskytovateľom za predplatenú službu v čase obnovenia cez predplatný systém platobných brán.
Odsúhlasením VOP Zákazník berie na vedomie a výslovne súhlasí, že ak bola na úvodné obdobie poskytnutá zľava z poplatku, tak v nasledujúcich obdobiach pri automatickom alebo manuálnom obnovovaní predplatenej služby už táto zľava nebude poskytnutá a zákazník bude musieť pri automatickom alebo manuálnom obnovení zaplatiť už plnú výšku poplatku určenú pre dané obdobie poskytovateľom.
Poskytovateľ je povinný umožniť zákazníkovi prostredníctvom online systému prístup k predplatenej službe za podmienok uvedených v týchto VOP.
Poskytovateľ garantuje zákazníkovi prístup k predplatenej službe podľa ods. 1 tohto článku len v prípade, ak zákazník použije prístupový kód tam, kde je to potrebné.
V prípade úhrady poplatku formou prevodu z účtu poskytovateľ nezodpovedá za pripísanie platby na účet poskytovateľa.
Poskytovateľ negarantuje zákazníkovi, že počas užívania predplatenej služby bude rozsah a obsah spoplatnených sekcií internetového portálu extraplus.sk identický s rozsahom a obsahom, aký bol ku dňu registrácie Zákazníka alebo ku dňu uhradenia ďalšieho poplatku.
Poskytovateľ nie je zodpovedný za nesplnenie svojich povinností podľa týchto VOP, ak ich nemohol splniť v dôsledku okolností vyššej moci. Za okolnosti vylučujúce zodpovednosť sa považujú okolnosti, ktoré nie sú závislé od vôle poskytovateľa a poskytovateľ ich nemôže ovplyvniť.
Poskytovateľ je oprávnený informovať zákazníka prostredníctvom e-mailu a/alebo SMS/MMS o ponukách služieb, vrátane reklamných ponúk, o možnosti zakúpenia služby na ďalšie obdobie, resp. o nutnosti uhradenia poplatku na ďalšie obdobie prístupu k predplatenej službe, o aktuálnych ponukách služieb, k čomu Zákazník udeľuje poskytovateľovi svoj súhlas. Zákazník súčasne udeľuje poskytovateľovi súhlas na spracúvanie svojich osobných údajov v rozsahu e-mailovej adresy za účelom vykonávania prieskumov verejnej mienky. Súhlas podľa tohto bodu 9 sa udeľuje na dobu neurčitú a zákazník ho môže kedykoľvek odvolať.
Poskytovateľ je oprávnený dočasne pozastaviť prístup k predplatenej službe bez toho, aby to bolo považované za porušenie povinnosti poskytovateľa, a to z dôvodu bezpečnosti, v prípadoch zásahu vyššej moci, v dôsledku rozhodnutia príslušného orgánu, pre výkon opráv a prác potrebných pre prevádzku, revíziu alebo údržbu systému alebo predplatenej služby. O dočasnom pozastavení prístupu k predplatenej službe poskytovateľ informuje zákazníka oznamom zverejnenom na stránke www.extraplus.sk, pokiaľ možno vopred, inak v primeranej lehote a zároveň oznámi aj dôvod a predpokladanú dobu pozastavenia prístupu k predplatenej službe.
Zákazník udeľuje poskytovateľovi súhlas na informovanie zákazníka o produktoch alebo službách obchodných partnerov poskytovateľa, a to najmä formou e-mailu alebo SMS/MMS. Zákazník má právo tento súhlas kedykoľvek písomne odvolať.
Poskytovateľ je oprávnený zablokovať prístup zákazníka k predplatenej službe v prípade, ak Zákazník poruší svoj záväzok podľa článku IV bod 2 alebo v prípade ak bude mať dôvodné podozrenie (založené napr. na počte používaných zariadení), že prístup k predplatenej službe používa na základe jedného prístupového kódu viac fyzických osôb.
Poskytovateľ zákazníkovi doručí printové vydanie Extra plus priamo do schránky na adresu, ktorú uvedie na doručovanie.
Zákazník má právo na prístup k predplatenej službe. Predplatenú službu je prostredníctvom prístupového kódu oprávnený využívať výlučne len zákazník. Zákazník nie je oprávnený zdieľať predplatenú službu s treťou osobou a umožniť bezplatné alebo komerčné užívanie predplatenej služby tretej osobe alebo viacerým fyzickým osobám na strane zákazníka.
Poskytovanie predplatenej služby je začaté momentom aktivovania prístupu k predplatenej službe a oznámením aktivácie s dodaním prístupových údajov zákazníkovi Momentom začatia poskytovania končí lehota na odstúpenie od týchto VOP.
Zákazník si je vedomý a výslovne súhlasí so začatím poskytovania predplatenej služby a vyhlasuje, že bol riadne poučený o tom, že vyjadrením tohto súhlasu stráca právo na odstúpenie od zmluvy, vrátane týchto VOP (§ 7 ods. 6 písm. l) zákona č. 102/2014: „Spotrebiteľ nemôže odstúpiť od zmluvy, predmetom ktorej je poskytovanie elektronického obsahu inak ako na hmotnom nosiči, ak sa jeho poskytovanie začalo s výslovným súhlasom spotrebiteľa a spotrebiteľ vyhlásil, že bol riadne poučený o tom, že vyjadrením tohto súhlasu stráca právo na odstúpenie od zmluvy.“).
Zákazník je oprávnený uplatniť si reklamáciu vád prístupu k Predplateným službám u Poskytovateľa v lehote 10 dní odo dňa výskytu vady, a to prostredníctvom e-mailu na adrese extraplus@extraplus.sk
Zákazník je povinný presne špecifikovať v čom spočíva reklamovaná chyba a zároveň uviesť časové obdobie počas ktorého sa chyba vyskytla.
Reklamácia zákazníka sa považuje za opodstatnenú, ak dôjde k výpadku elektronického systému a zákazník nebude mať prístup k predplatenej službe po dobu dlhšiu ako 72 po sebe nasledujúcich hodín.
Zákazník, ako spotrebiteľ, má právo obrátiť sa na Poskytovateľa so žiadosťou o nápravu, ak nie je spokojný so spôsobom, ktorým poskytovateľ vybavil jeho reklamáciu alebo ak sa domnieva, že porušil jeho práva. Má právo podať návrh na začatie alternatívneho riešenia sporu subjektu alternatívneho riešenia sporov, ak poskytovateľ na žiadosť podľa predchádzajúcej vety odpovedal zamietavo alebo na ňu neodpovedal do 30 dní odo dňa jej odoslania. Návrh podáva spotrebiteľ príslušnému subjektu na iné/alternatívne riešenie sporu; možnosť obrátiť sa na súd tým nie je dotknutá. Ďalšie podmienky ustanovuje zákon č. 391/2015 Z. z. o alternatívnom riešení spotrebiteľských sporov a o zmene a doplnení niektorých zákonov. V prípade akýchkoľvek problémov môže spotrebiteľ kontaktovať poskytovateľa na: extraplus@extraplus.sk
Odo dňa 1. 7. 2017 do 31. 12. 2017 ponúka poskytovateľ objednať si predplatenú službu na predplatné obdobie nasledovne:
MESAČNÉ PREDPLATNÉ extraplus.sk - 5 eur ZA MESIAC
POLROČNÉ PREDPLATNÉ extraplus.sk – 20 eur ZA POL ROK
Ušetríte 10 eur za pol rok
ROČNÉ PREDPLATNÉ extraplus.sk - 45 eur ZA ROK
Ušetríte 15 eur za rok
POLROČNÉ PREDPLATNÉ extraplus.sk + POLROČNÉ PREDPLATNÉ PRINTOVÉ VYDANIE EXTRA PLUS - 35 eur
Ušetríte 12,94 eur za pol rok
Printové vydanie dostanete priamo do schránky každý mesiac
ROČNÉ PREDPLATNÉ extraplus.sk + ROČNÉ PREDPLATNÉ - PRINTOVÉ VYDANIE EXTRA PLUS – 65 eur
Najvýhodnejšie predplatné 2v1 na CELÝ ROK
Ušetríte 20,88 eur za rok
Printové vydanie dostanete priamo do schránky na adresu, ktorú uvedenie na doručovanie
Na váš e-mail budete 2x do mesiaca dostávať výber toho najlepšieho z Extra plus ako víkendové čítanie so šéfredaktorkou Extra plus
Poskytovateľ týmto oznamuje zákazníkovi, že zmysle ust. § 10 ods. 3 písm. b) zákona č. 122/2013 Z. z. ochrane osobných údajov v znení neskorších predpisov (ďalej len „Zákon“) Poskytovateľ ako prevádzkovateľ bude v procese uzatvárania a plnenia zmluvy so Zákazníkom spracúvať osobné údaje Zákazníka bez jeho súhlasu ako dotknutej osoby, keďže spracúvanie osobných údajov Zákazníka bude vykonávané Poskytovateľom v predzmluvných vzťahoch so Zákazníkom a spracúvanie osobných údajov Zákazníka je ďalej nevyhnutné na plnenie zo zmluvy, v ktorej vystupuje Zákazník ako jedna zo zmluvných strán. Osobné údaje Zákazníka budú spracúvané v rozsahu: e-mailová adresa a prípadné ďalšie údaje nevyhnutné na poskytovanie Predplatenej služby Zákazníkovi.
Právnym základom spracúvania osobných údajov Zákazníka je zmluvný vzťah medzi Poskytovateľom a Zákazníkom v zmysle § 10 ods. 3 písm. b) Zákona.
Osobné údaje Zákazníka budú spracúvané po dobu nevyhnutnú na riadne plnenie povinností Poskytovateľa a Zákazníka. Následne Poskytovateľ zabezpečí ich likvidáciu v zmysle Zákona.
Poskytovateľ Zákazníka v zmysle ust. § 15 ods. 1 písm. e) bod 3 Zákona informuje, že medzi tretie strany, ktorým budú poskytnuté jeho osobné údaje (e-mailová adresa), patrí spoločnosť HALFPIXEL, s. r.o., Tomanova 51/A, 831 07 Bratislava, IČO: 36732745, DIČ: 2022312358, IČ DPH: SK2022312358
Na spracúvanie osobných údajov Zákazníkov Poskytovateľom sa v primeranom rozsahu použijú aj Zásady nakladania s osobnými údajmi užívateľov.
Vzťahy, ktoré nie sú upravené VOP sa riadia právnym poriadkom Slovenskej republiky, najmä zákonom č. 513/1991 Zb. Obchodný zákonník, zákonom č. 40/1964 Zb. Občiansky zákonník v znení neskorších predpisov, zákonom č. 250/2007 Z. z. o ochrane spotrebiteľa v platnom znení a zákonom č. 22/2004 Z. z. o elektronickom obchode, zákonom č. 102/2014 Z. z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho v platnom znení.
Poskytovateľ je oprávnený VOP zmeniť. Nové znenie VOP je Poskytovateľ povinný zverejniť na svojej stránke www.extraplus.sk, minimálne po dobu 30 dní pred avizovaným dňom účinnosti VOP. V prípade, ak zákazník nesúhlasí s novým znením VOP, je počas tejto doby oprávnený doručiť poskytovateľovi žiadosť o ukončenie prístupu k predplatenej službe. Po uplynutí tejto doby strácajú účinnosť tieto VOP a nadobúdajú účinnosť nové VOP.
Tieto VOP nadobúdajú platnosť a účinnosť dňom 27. 6. 2017.
Tento dokument zhŕňa základné zásady nakladania s osobnými údajmi používateľov webových služieb spoločnosti Mayer media, s. r. o, Hečkova 18, 831 05 Bratislava 34. Naša spoločnosť postupuje pri spracovávaní osobných údajov v súlade so zákonom č. 122/2013 Z. z. o ochrane osobných údajov a o zmene a doplnení niektorých predpisov, ev. zákonom č. 351/2011 Z.z. o elektronických komunikáciách, zákonom č. 22/2004 Z.z. o elektronickom obchode a o zmene a doplnení zákona č. 128/2002 Z.z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení zákona č. 284/2002 Z.z., to všetko v znení neskorších predpisov, a ďalšími právnymi predpismi. Venujte preto, prosím, vyššie uvedeným predpisom patričnú pozornosť.
Ak od vás budeme potrebovať údaje, ktoré vás budú identifikovať (osobné údaje) alebo ktoré nám umožnia vás kontaktovať za účelom poskytnutia produktu alebo služby, ktoré ste si vyžiadali, výslovne vás o ne požiadame. Údaje, ktoré zhromažďujeme v súvislosti s používateľmi našich služieb, môžu obvykle obsahovať vaše meno a priezvisko, váš e-mail... Kvôli niektorým (najmä plateným) službám potrebujeme poznať aj niektoré ďalšie informácie o používateľoch, preto si, prosím, starostlivo preštudujte podmienky danej služby. V súvislosti s využívaním našich služieb o vás môžeme zhromažďovať určité ďalšie informácie, napríklad názov poskytovateľa internetových služieb a adresu IP, pomocou ktorej sa prihlasujete k našim službám, dátum a čas prístupu k týmto službám a pod. Tieto údaje sú získavané buď náhodne, bez predchádzajúceho určenia účelu a prostriedkov spracúvania, bez zámeru ich ďalšieho spracúvania v usporiadanom systéme podľa osobitných kritérií a nie sú ďalej systematicky spracúvané, alebo ako nevyhnutné pre správne poskytovanie služby používateľom.
Mayer media, s. r. o. môže sprístupniť osobné údaje tretím osobám iba v prípadoch, kedy mu to bude ukladať alebo umožňovať zákon, alebo so súhlasom používateľa.
Vaše osobné údaje poskytujete vydavatelstvu Mayer media dobrovoľne (v prípade niektorých služieb je však na sprístupnenie služby poskytnutie niektorých osobných údajov vyžadované). Ak je Vám v niektorých prípadoch stanovená podľa osobitného zákona povinnosť osobné údaje na spracovanie poskytnúť, budete o tejto skutočnosti osobitne informovaní.
Mayer media používa na svojich stránkach nasledovné typy cookies (cookies sú krátke textové súbory, ktoré si prehliadač ukladá v počítači alebo zariadení:
V súlade s príslušnými ustanoveniami zákona č. 122/2013 Z. z. o ochrane osobných údajov a o zmene a doplnení niektorých predpisov týmto všetkých používateľov webových služieb mayer medie, ktorí poskytnú Mayer medii svoje osobné údaje, informujeme o nasledovných skutočnostiach a ich zákonných právach:
1. Prevádzkovateľ informačného systému Mayer media, s. r. o. je prevádzkovateľom informačného systému podľa ust. § 4 ods. 2 písm. b) zákona č. 122/2013 Z. z. o ochrane osobných údajov a o zmene a doplnení niektorých predpisov (ďalej aj ako „Zákon“).
3. Používateľ odoslaním registračného formuláru berie na vedomie, že jeho osobné údaje budú spracúvané spoločnosťou Mayer media, s. r. o. Osobné údaje používateľa budú spracúvané v rozsahu uvedenom v registračnom formulári a v rozsahu vyplývajúcom z nevyhnutných technických podmienok pre používanie jednotlivých služieb. Zoznam osobných údajov, ktoré je potrebné zo strany používateľa na používanie služby poskytnúť, je uvedený v podmienkach poskytovania konkrétnej webovej služby. V prípade niektorých služieb môžu byť niektoré osobné údaje zverejnené na príslušnej stránke, konkrétnejšie informácie o zverejnení sa nachádzajú v podmienkach poskytovania príslušnej webovej služby.
4. Osobné údaje používateľa budú spracúvané po celú dobu trvania jeho registrácie na stránke. Ak bude jeho registrácia zrušená, spoločnosť Mayer media, s. r. o., ako prevádzkovateľ informačného systému, zabezpečí ich likvidáciu v zmysle Zákona. Registrovaný používateľ môže požiadať o zrušenie registrácie prostredníctvom príslušného formulára na stránke, pričom o zrušení registrácie mu bude e-mailom automaticky zaslané elektronické potvrdenie.
Upozorňujeme používateľov, že údaje o ich mene, priezvisku a adrese môžu byť za účelom ponúkania obchodu a služieb poskytnuté spoločnostiam majetkovo a personálne prepojeným s Mayer media, s. r. o., ak nie je v podmienkach konkrétnej služby uvedené inak. Prípadný nesúhlas s týmto poskytnutím je nutné vyjadriť písomne. Poskytnutím informácie o svojej e-mailovej adrese udeľujete Mayer medii, s. r. o. súhlas so zasielaním obchodných oznámení elektronickými prostriedkami, ak nie je v podmienkach konkrétnej služby uvedené inak.
Na prípadné pripomienky a otázky k ochrane osobných údajov a na kontakt vo veci výkonu vašich zákonných práv môžete použiť e-mailovú adresu extraplus@extraplus.sk